Ahmad Abdallah Abderrahman
Store norske leksikon,Historie,Verdens historie og samtidshistorie,Afrika,Komorenes historie
Ahmad Abdallah Abderrahman var en komorisk politiker. Han var president i Komorene på 1970- og 1980-tallet, men ble myrdet i et angrep på presidentpalasset i 1989.
Abdallah ble president da landet fikk sin selvstendighet i 1975, men han ble avsatt i et kupp seks måneder senere. I 1978 gjenvant han makten ved hjelp av en gruppe europeiske leiesoldater. President Ali Soilih, som i 1975 hadde styrtet Abdallah, ble drept i aksjonen som førte til at Abdallah ble gjeninnsatt. I 1984 ble han gjenvalgt uten motkandidat. Les mer i Store norske leksikon Komorene Komorenes historie